**Respublika Inusjetija**  

**Ghalghaj Mokhk**

| 

|  |  |
| --- | --- |
|  |  |
| Flagg | Våpen |

 |
| Ingusjetia på kartet over Russland |
| **Hovudstad** | Magas |
| **Areal**
- Totalt
- % vatn | Rangering:81. 
4000 km² |
| **Innbyggjartal**
- totalt
- folketettleik | Rangering: 73.
ca. 413 000 (2010)
ca. 103,3/km² |
| **Føderalt distrikt** | Sørlege |
| **Økonomisk region** | Nord-Kaukasus |
| **Regionsnummer** | 06 |
| **Offisielt språk** | Russisk, ingusjisk |
| **President** | Mahmud-Ali Kalimatov |
| **Nasjonalsong** |  |
| **Tidssone** | UTC +0300 |

**Ingusjetia** (russisk Республика Ингушетия, ingusjisk ГIалгIай Мохк) er ein republikk i Russland og eit av føderasjonssubjekta i den russiske føderasjonen. Hovudstaden er Magas, arealet er 4000 km² og innbyggjartalet 413 000 (2008). Ingusjetia er det minste føderasjonssubjektet i Russland, med unntak av byane Moskva og St. Petersburg. Republikken vart danna i 1991, då den tidlegare Tsjetsjeno-ingusjetiske republikken vart delt opp i Tsjetsjenia og Ingusjetia. I motsetning til Tsjetsjenia gjekk Ingusjetia friviljug med i den nye russiske føderasjonen. Republikken vart dermed spart for full krig, som i naborepublikken. Mange flyktningar frå krigen i Tsjetsjenia har kome til Ingusjetia.

Utover 2000-talet spreidde den politiske uroa i Nord-Kaukasus seg meir og meir frå Tsjetsjenia til dei andre republikkane i området. Ifølgje rapportar i media vart det i 2010 gjennomført 40 terrorhandlingar i Ingusjetia, og desse førte til åtte dødsfall og 78 skadde personar. To av desse terrorhandlingane vart utført av sjølvmordsbombarar. Desse tala omfattar ikkje dødsfall som følgje av handlingar frå regjeringsstyrkane si side. I 2008 kom det òg til opptøyar i den største byen Nazran, då tryggingsstyrkane slo ned opptøyar frå opposisjonen si side.

Folkesetnad
-----------

Den einaste større byen er Nazran (132 200 ibuarar), som var hovudstaden fram til 2000.

Den største folkegruppa i Ingusjetia er ingusjar. Ifølgje folketeljingane endra den etniske samansetjinga i republikken seg kraftig frå folketeljinga i 2002 til den i 2010 - I 2002 vart det oppgitt at 77,3 var ingusjar og 20,4 tsjetsjenarar. I 2010 var det under ein fjerdedel så stor del tsjetsjenarar, mens delen ingusjarar hadde auka til over 90 %. Ved folketeljinga i 2010 var den etniske samansetjinga:

* Ingusjar: 93,5 %
* Tsjetsjenarar: 4,5 %
* Russarar: 0,8 %

Fotnotar
--------

1. 1 2  "Vserossijskaja perepis naselenija 2010" - Folketeljinga i Russland 2010
2. ↑  "At least 178 persons perished in explosions and terror acts committed in Northern Caucasus and Moscow", frå "Caucasian Knot" på engelsk, 10. januar 2011, lese 18. januar 2011
3. ↑  "Ingushetia Crisis Deepens" frå "Institute for War & Peace Reporting Arkivert 2014-01-01 ved Wayback Machine. på engelsk, 13. februar 2008, lese 18. januar 2011

Bakgrunnsstoff
--------------

* Republikken sine offisielle heimesider (ru)
* Ingushetiya.ru, uavhengig internettportal Arkivert 2008-02-12 ved Wayback Machine. (en)
* Artikkel frå NUPI (en)

| * v
* d
* e
Russiske republikkar |
| --- |
|  | Adygia · Altaj · Basjkortostan · Burjatia  · Dagestan · Ingusjetia · Kabardino-Balkaria · Kalmykia · Karatsjajevo-Tsjerkessia · Karelen · Khakasia · Komi · Krim1 · Mari El · Mordovia · Nord-Ossetia · Sakha · Tatarstan · Tsjetsjenia · Tsjuvasjia · Tyva · Udmurtia |  |
| 1 Omstridd område gjort krav på av Ukraina |


|  |  |
| --- | --- |
| Autoritetsdata | 
* Store norske leksikon
* NKC
* GeoNames

 |